
ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πολεοδομικής μελέτης της πολεοδομικής ενότητας Ιεράπε- 
τρας του δήμου Ιεράπετρας (Ν. Λασηθίου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

- 1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών και θεμάτων του Τα¬ 
μείου Νομικών» (ΦΕΚ 4/Α) και ειδικότερα το άρθρο 6 (παρ. 1, 4, 5 και 
6), 7 (παρ 1, 2 και 4). 

2. Τις διατάξεις του ν. δ/τος της 17.7.1923 «Περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 29. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7,8,9 και 15 
όπως τροποποιήθηκαν με το άρθρο 13τουν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ.1. 

5. Την υπ’ αρθ. 46313/2319/22.7.87 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου (Γ.Π.Σ.) δήμου Ιεράπετρας (Ν. Λασηθίου) (ΦΕΚ 
828/Δ)., 

6. Την υπ’ αριθ. 35143/1754/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένης περιοχής της πολεοδομικής ενότητας 
Ιεράπετρας του δήμου Ιεράπετρας (Ν. Λασηθίου)». 

7. Την υπ’ αριθ. 35144/1755/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας Ιερά¬ 
πετρας του δήμου Ιεράπετρας (Ν. Λασηθίου)». 

8. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

9. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη'ΤΙαπαστεφανάκι» (ΦΕΚ 
549/Β). 

10. Τις υπ’αριθ. 78, 130 και 131/1987 γνωμοδοτήσεις του Δημο¬ 
τικού Συμβουλίου Ιεράπετρας. 

11. Την υπ’ αριθ. 1/1988 γνωμοδότηση του Συμβουλίου Χωροτα¬ 
ξίας. Οικισμού και Περιβάλλοντος Ν. Λασηθίου. 


12. Την υπ’ αριθ. 411/1988 γνωμοδότηση του Συμβουλίου- της 
Επικρατείας με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε:" — 

Άρθρο ί 

Εγκρίνεται το πολεοδομικό σχέδιο της πολεοδομικής ενότητας Ιερά¬ 
πετρας του δήμου Ιεράπετρας (Ν. Λασηθίου) με τον καθορισμό οικοδο¬ 
μήσιμων χώρων, οδών, πεζοδρόμων, κοινοχρήστων χώρων, χώρων 
στάθμευσης αυτοκινήτων, χώρων πρασίνου, πλατειών, παιδικών χα¬ 
ρών, αθλητικών εγκαταστάσεων, χώρων δημοτικού σχολείου - νηπια¬ 
γωγείου, χώρου βρεφονηπιακού σταθμού, πάρκου - πλατείας, παιδικού 
σταθμού, χώρου πλατείας - παιδικής χαράς, χώρου γυμνασίου - λυ¬ 
κείου, πολιτιστικού κέντρου - κέντρου νεότητας, αρχαιολογικού χώρου, 
χώρου σταθμού λεωφορείων, όπως οι ρυθμίσεις αυτές φαίνονται στα 
σχετικά πέντε (5) χρωματισμένα πρωτότυπα διαγράμματα σε κλίμακα 
.1:1000 που θεωρήθηκαν από τον Προϊστάμενο της Διεύθυνσης Τοπο¬ 
γραφικών Εφαρμογών με την υπ’ αριθ. 44257/1988 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) μέτρων όπως φαίνεται στα ίδια διαγράμ¬ 
ματα. , 

Επιβάλλονται παρόδιες στοές πλάτους τεσσάρων (4) μέτρων όπως 
φαίνεται στα ίδια διαγράμματα. 

Άρθρο 4 

1. Στους οικοδομήσιμους χώρους που χαρακτηρίζονται με το στοι¬ 
χείο Ο.Τ. στα σχετικά διαγράμματα επιτρέπται η χρήση γενικής κατοι¬ 
κίας όπως ορίζεται με το άρθρο 3 του από 23.2.1987 πΓδ/τος. 

2. Στους οικοδομήσιμους χώρους, που εμπίπτουν στον τομέα IV επι¬ 
τρέπονται οι χρήσεις του πολεοδομικού κέντρου όπως ορίζονται από το 
άρθρο 4 του ως άνω π. δ/τος,.με εξαίρεση την χρήση κατοικίας στα ισό¬ 
γεια των κτιρίων. 

Άρθρο 5 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς I, II, III, IV 
που φαίνονται στα ίδια διαγράμματα ώς εξής: 

Α. Τομέας I 

1. Ελάχιστο πρόσωπο: δώδεκα (12) μέτρα 

Ελάχιστο εμβαδό: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα α) εφόσον έχουν κατά τη δημοσίευση 
του παρόντος διατάγματος. 

Ελάχιστο πρόσωπο: δέκα (10) μέτρα 

Ελάχιστο εμβαδό: διακόσια (200) τ.μ. 

β) που προκύπτουν από την οριστική πράξη εφαρμογής της πολεοδο- 

μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 τον ν. 1337/1983, εφόσον έχουν: 

Ελάχιστο πρόσωπο: οκτώ (8) μέτρα 

Ελάχιστο εμβαδό: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5. Συντελεστής δόμησης οκτώ δέκατα (0,8). 

6. Μέγιστο επιτρεπόμενο ύψος των κτιρίων δώδεκα (12) μέτρα. 

Β. Τομέας II 

1. Ελάχιστο πρόσωπο: δώδεκα (12) μέτρα 

Ελάχιστο εμβαδό: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα α) εφόσον έχουν κατά τη δημοσίευση 
του παρόντος διατάγματος, 

Ελάχιστο πρόσωπο: δέκα (10) μέτρα 

Ελάχιστο εμβαδό: διακόσια (200) τ.μ. 

β) που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του ν. 1337/1983, εφόσον έχουν: 

Ελάχιστο πρόσωπο: οκτώ (8) μέτρα 

Ελάχιστο εμβαδό: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεοιρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5. Συντελεστής δόμησης οκτώ δέκατα (0,8). 

6. Μέγιστο επιτρεπόμενο ύψος των κτιρίων εννέα (9) μέτρα. 

Γ. Τομέας III (ειδικά κτίρια) ορίζεται: 

1. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

2. Συντελεστής δόμησης οκτώ δέκατα (0,8). 

3. Μέγιστο επιτρεπόμενο ύψος των κτιρίων δώδεκα (12) μέτρα. 

Δ. Τομέας IV 

1. Ελάχιστο πρόσωπο: δώδεκα (12) μέτρα 

Ελάχιστο εμβαδό: τριακόσια (300) τ.μ. 


2. Κατά παρέκκλισή των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδά α) εφόσον έχουν κατά 
τη δημοσίευση του παρόντος διατάγματος, 

Ελάχιστο πρόσωπο: οκτώ (8) μέτρα 

Ελάχιστο εμβαδό: εκατόν πενήντα (150) τ.μ. 

β) που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του ν. 1337/1983, εφόσον έχουν: 

Ελάχιστο πρόσωπο: οκτώ (8) μέτρα 

Ελάχιστο εμβαδό: εκατόν είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια (50) τ.μ. και ελάχιστη, πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης εβδομήντα 
τοις εκατό (70%) για οικόπεδα εμβαδού μικρότερου των 150 τ.μ. εφό¬ 
σον η συνολική επιφάνεια ορόφων δεν υπερβαίνει τα 120 τ.μ. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκόψει από κα¬ 
τάτμηση μέχρι της 10.3.1982 αφού αφαιρεθεί το εμβαδόν της εισφοράς 
σε γη σύμφωνα με το ν. 1337/1983. 

7. Μέγιστο επιτρεπόμενο ύψος των κτιρίων δώδεκα (12) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευση στην 
Εφημερίδα της Κυβέρνησης. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

